Irena Szewińska

| Irena Szewińska |
| --- | --- |
 Irena Szewińska vuonna 2012
Henkilötiedot
Syntynyt: 24. toukokuuta 1946 Leningrad, Neuvostoliitto
Kuollut: 29. kesäkuuta 2018 (72 vuotta) Varsova, Puola
Kansalaisuus:   Puola
Yleisurheilija
Pituus:  176  cm
Paino:  60 kg
Laji:  pikajuoksu, pituushyppy
Uran alku:  1964
  [ Muokkaa Wikidatassa ]   
| Mitalit> Maa:   Puola.Naisten yleisurheilu. Olympialaiset  | Mitalit> Maa:   Puola.Naisten yleisurheilu. Olympialaiset  | Mitalit> Maa:   Puola.Naisten yleisurheilu. Olympialaiset  | Maa:   Puola> Naisten yleisurheilu. |
| --- | --- | --- | --- |
|  Kultaa | Tokio 1964 | 4×100 metriä |  |
|  Kultaa | México 1968 | 200 metriä |  |
|  Kultaa | Montréal 1976 | 400 metriä |  |
|  Hopeaa | Tokio 1964 | 200 metriä |  |
|  Hopeaa | Tokio 1964 | pituushyppy |  |
|  Pronssia | México 1968 | 100 metriä |  |
|  Pronssia | München 1972 | 200 metriä |  |
| EM-kilpailut  | EM-kilpailut  | EM-kilpailut  |  |
|  Kultaa | Budapest 1966 | 200 m |  |
|  Kultaa | Budapest 1966 | pituus |  |
|  Kultaa | Budapest 1966 | 4 × 100 m |  |
|  Kultaa | Rooma 1974 | 100 m |  |
|  Kultaa | Rooma 1974 | 200 m |  |
|  Hopeaa | Budapest 1966  | 100 m |  |
|  Pronssia |  Helsinki 1971 | 200 m |  |
|  Pronssia |  Rooma 1974  | 4 × 100 m |  |
|  Pronssia |  Praha 1978  | 400 m |  |
|  Pronssia |  Praha 1978  | 4 × 400 m |  |
Irena Szewińska (alk. Irena Kirszenstein, 24. toukokuuta 1946 Leningrad, Neuvostoliitto – 29. kesäkuuta 2018 Varsova) oli puolalainen yleisurheilija, joka oli 1960- ja 1970-lukujen menestyneimpiä naisyleisurheilijoita.
Irena Szewińska syntyi puolanjuutalaiseen perheeseen Leningradissa (nykyinen Pietari), Neuvostoliitossa. Vuonna 1964 18-vuotiaana nimellä Irena Kirszenstein hän osallistui Tokion olympialaisiin. Kisoissa hän voitti hopeaa pituushypyssä ja 200 metrin juoksussa. Lisäksi hänestä tuli olympiavoittaja Puolan otettua yllätysvoiton 4 × 100 metrin viestissä uudella ME-ajalla 43,6. Seuraavana vuonna Szewińska juoksi 100 metrillä ME-ajan 11,1. Budapestin EM-kisoissa 1966 Szewińska oli voittaja 200 metrillä, pituushypyssä ja pikaviestissä, lisäksi 100 metriltä tuli hopeaa. Vuonna 1967 hän meni naimisiin Janusz Szewińskin kanssa.
Mexico Cityn olympialaisissa 1968 Szewińska ei selviytynyt pituushypyn finaaliin, mutta otti 100 metrin juoksussa pronssia. 200 metrillä hän juoksi voittoon uudella maailmanennätysajalla. 1971 EM-kisoissa Helsingissä Szewińska oli kolmas 200 metrillä ja samana vuonna halli-EM:ssä pituudessa toinen.
Münchenin olympialaisissa 1972 Szewińska oli pronssilla 200 metrillä. Rooman EM-kisoissa 1974 hän oli kisojen tähti voitettuaan kultaa sekä 100 metrillä että 200 metrillä. Jälkimmäisellä matkalla hän juoksi maailmanennätysajan 22,21 Potsdamissa 13. kesäkuuta 1974.
1976 Montrealin olympialaisiin Szewińska vaihtoi 400 metrin matkalle. 400 metrin juoksussa hän voitti olympiakultaa uudella ME-ajalla 49,29. Vuosien 1974–1978 välillä Szewińska voitti 34 peräkkäistä kisaa 400 metrillä. Szewińskan arvokisaura päättyi vuoden 1978 EM-kisoihin Prahassa, jossa hän voitti pronssia 400 metrillä ja 4 × 400 metrin viestissä.
Urheilu-uransa jälkeen Szewińska toimi urheilun järjestötehtävissä. Hän oli Puolan yleisurheiluliiton puheenjohtajana ja KOK:n jäsenenä. Vuonna 2005 hänet valittiin IAAF:n hallitukseen.
Hän kuoli 29. kesäkuuta 2018 Varsovassa.